section_heading: Povijest
paragraph_text: U skladu s Ustavnim zakonom, koje je 13. siječnja 1953. godine usvojila Narodna skupština FNRJ i kojima je izvršena reorganizacija društvenog i političkog uređenja federacije i republika, Narodni sabor NR Hrvatske je usvojio „Ustavni zakon NR Hrvatske o osnovama društvenog i političkog uređenja i republičkom organima vlasti“. U okviru ove reorganizacije naziv vlada je zamijenjen i od tada se koristio naziv Izvršno vijeće, a umjesto riječi ministar - republički sekretar. Prvo Izvršno vijeće Narodnog sabora NR Hrvatske formirano je 6. veljače 1953. godine i ono je bilo privremeno i predstavljalo je reformiranu vladu Vladimira Bakarića, koji je zadržao funkciju predsjednika. Ovo Izvršno vijeće postojalo je do 18. prosinca, kada je poslije održanih parlamentarnih izbora formirano novo Izvršno vijeće, pod predsjedništvom Jakova Blaževića.